একাডেমি বঁটা বিজয়ৰ পাচত এ আৰ ৰহমানে প্ৰথম সংগীত দিয়ে ভিন্নইথাণ্ডি ভৰুভায়াৰ বাবে৷ ১৯ ডিচেম্বৰ ২০০৯-ত লণ্ডনত ছবিখনৰ সংগীত মুক্তি দিয়া হয়৷ ইয়াৰ জৰিয়তে ই হৈ পৰে আন্তঃৰাষ্টীয় প্ৰৰ্যায়ত সংগীত মুক্তি দিয়া প্ৰথম তামিল ছবি৷ ১০ জানুৱাৰী ২০১০-ত চেন্নাইত ইয়াক পুণৰ এবাৰ মুক্তি দিয়া হয়৷ ইয়াত মূঠ গীতৰ সংখ্যা ৭টা৷ তামিল গীতকেইটাৰ কথা থমৰইৰ, মালায়লম ভাষাৰ এটি গীত “"আৰোমালে"”ৰ কথা কইথপ্ৰমৰ, অন্য গীতিকাৰ কেইজন হৈছে ব্লাজে (“"হোচানা"”ৰ ইংৰাজী কথাংশ) আৰু কল্যানী মেনন (“"অ’মানা পিন্নে"”ৰ মালায়লম কথাংশ)৷ চ’নি মিউজিকৰ লেবেলত গীতসমূহ বাণীবদ্ধ কৰা হয় পঞ্চৰত্ন ৰেকৰ্ড আৰু এ এম ষ্টোডিঅ’ত৷ গীতসমূহ মুক্তিৰ লগে লগেই জনপ্ৰিয়তাৰ শিৰ্ষত পাইগৈ৷ এ আৰ ৰহমানে ছবিখনৰ আবহ সংগীতৰ কামো কৰে৷
২০১০-ৰ নবেম্বৰ মাহত অতিৰিক্ত দুটা অৰিজিনেল চাউন্ডট্ৰেক (অ' এস টি) আৰু লণ্ডনত ছবিখনৰ সংগীত মুক্তিৰ অনুষ্ঠানৰ ভিডিঅ' সংযোগ কৰি এটি বিশেষ কালেক্টৰচ্ এডিচন (সংগ্ৰাহকৰ সংস্কৰণ) মুক্তি দিয়া হয়।

সংগীত
প্লট
চিত্ৰগ্ৰহন
প্ৰযোজনা